CELEX: 62019CN0037
Language: et
Date: 2019-01-21 00:00:00
Title: kohtuasi C-37/19: Eelotsusetaotlus, mille on esitanud Corte suprema di cassazione (Itaalia) 21. jaanuaril 2019 — CV versus Iccrea Banca SpA Istituto Centrale del Credito Cooperativo

27.5.2019   
            
            
               ET
            
            
               Euroopa Liidu Teataja
            
            
               C 182/5
            
         
      Eelotsusetaotlus, mille on esitanud Corte suprema di cassazione (Itaalia) 21. jaanuaril 2019 — CV versus Iccrea Banca SpA Istituto Centrale del Credito Cooperativo
      (kohtuasi C-37/19)
      (2019/C 182/07)
      Kohtumenetluse keel: itaalia
      
         Eelotsusetaotluse esitanud kohus
      
      Corte suprema di cassazione
      
         Põhikohtuasja pooled
      
      
         Kassaator: CV
      
         Vastustaja kassatsioonimenetluses: Iccrea Banca SpA Istituto Centrale del Credito Cooperativo
      
         Eelotsuse küsimus
      
      Kas direktiivi 2003/88 (1) artikli 7 lõiget 2 ja Euroopa Liidu põhiõiguste harta artikli 31 lõiget 2 tuleb — ka neid eraldi vaadeldes — tõlgendada nii, et liikmesriigi õigusnormid või tavad, mis näevad ette, et kui töötaja ei ole saanud põhipuhkust enne töösuhte lõppemist kasutada tööandja õigusvastase teo tõttu (töölepingu ülesütlemise tõttu, mille liikmeriigi kohus on kohtuotsusega lõplikult tuvastanud, millega kaasneb tagasiulatuv töösuhte taastamine), ei teki tööandja teo ja sellele järgneva ennistamise vahelise ajavahemiku eest õigust väljatöötatud ja kasutamata jäänud põhipuhkuse (ja nn „kaotatud riigipühade“, oma laadilt ja funktsioonilt põhipuhkusega samaväärse õigusliku institutsiooni) rahalisele hüvitamisele, on nende liidu sätetega vastuolus?
      
         (1)  Euroopa Parlamendi ja nõukogu 4. novembri 2003. aasta direktiiv 2003/88/EÜ tööaja korralduse teatavate aspektide kohta (ELT 2003, L 299, lk 9; ELT eriväljaanne 05/04, lk 381).